stanford-oval/wikipedia huggingface dataset:
יהודה זולדן
חיבוריו > ספרים שערך

עץ הדר השלם, מאת הראי"ה קוק, הוצאת המכון ע"ש הרב צבי יהודה, ירושלים תשמ"ו. בתוספת מבוא היסטורי על מאבקו של הראי"ה קוק בעד אתרוגי ארץ ישראל הכשרים והמהודרים ובאיסור נטילת אתרוגים מורכבים
ספר הקהל, כפר דרום תשס"א
ביכורי הארץ, כפר דרום תשס"ג
נטיעות הארץ, כפר דרום תשס"ד
הודאת הארץ, כפר דרום תשס"ה
חוברות דרישה, המדרשה לנשים, אוניברסיטת בר-אילן
הערות שוליים

↑  באתר דין תורה
↑  ארץ חמדה בסקירה על הספר
↑  ארץ חמדה בסקירה על הספר
↑  הרב שלמה אישון בסקירה על הספר
↑  סקירה על הספר
| --- | --- |
בקרת זהויות :  NLI: 987007313785305171  BnF: cb16937965x (data)  ISNI: 0000 0000 6694 9906  LCCN: n88099067  VIAF: 60631324   WorldCat (עם VIAF): 60631324
ריימונדו ספורטה

| --- | --- |
אין תמונה חופשית
 לידה:  16 בדצמבר 1926 איסטנבול, טורקיה 
 פטירה:  2 בפברואר 1997 (בגיל 70) מדריד, ספרד 
 מדינה:  ספרד 
 השכלה:  Lycée Français de Madrid 
 השקפה דתית:  יהדות 
 פרסים והוקרה:  Gold Medal of the Royal Order of Sports Merit  מסדר המופת האזרחי  מסדר איזבלה הקתולית  המסדר האולימפי 
 
ריימונדו ספורטה נמיאס (בספרדית: Raimundo Saporta Namías;‏ 16 בדצמבר 1926 בפריז שבצרפת – 2 בפברואר 1997 במדריד שבספרד) היה מנהל כדורסל ספרדי-יהודי.
נולד בפריז, בירת צרפת לחיימה ספורטה, ספרדי ממוצא יווני (מסלוניקי), ולסימון נחמיאס הצרפתייה. לאחר כיבושה של צרפת במהלך מלחמת העולם השנייה על ידי כוחות גרמניה הנאצית, ברחה המשפחה היהודית-ספרדית בשנת 1941 למדריד שבספרד.
הוא היה ראש מחלקת הכדורסל של ריאל מדריד - מועדון הכדורסל ריאל מדריד כדורסל - בשנים 1962-1978 ובשנים 1985-1991. נשא מספר עמדות בכירות בארגון פיב"א, כולל נשיא הנציבות לארגון בינלאומי (1960-), נשיא הנציבות לתחרויות בינלאומיות (1990-1997) וסגן הנשיא (1995-1997). כן נשא מספר תפקידים בפדרציית הכדורסל הספרדית (אנ'), הבכיר שבהם סגן הנשיא של הפדרציה (החל בשנת 1948).
לאחר פטירתו, פיב"א וריאל מדריד שינו את שמו של טורניר הכדורסל פיב"א יורוקאפ ל"גביע ספורטה" ואת שמו של היכל הכדורסל של ריאל לשעבר ל"פביליון ריימונדו ספורטה" לכבודו. בשנת 2007 נכנס ספורטה כתורם להיכל התהילה של פיב"א. הוא זכה ב"צלב הגדול של המסדר המלכותי להצטיינות אזרחית" (בספרדית Gran Cruz de la Real Orden del Mérito Civi, אות ההצטיינות הגדול ביותר לאזרחים בספרד, מוענק על ידי ממשלתה של המדינה); במדליית זהב עבור הצטיינות בספורט שהעניק משרד התרבות של ספרד והיה, ב-1997, לחבר במסדר ההצטיינות של פיב"א.
הערות שוליים

↑  http://jewishsegovia.com/2017/05/15/saporta-a-jewish-genius-at-the-founding-of-real-madrid/
↑  http://www.managingmadrid.com/2020/2/5/21123037/raimundo-saporta-the-father-of-real-madrid-and-spanish-basketball
ערך זה הוא קצרמרבנושא אישים ובנושא כדורסל. אתם מוזמנים לתרום לוויקיפדיה ו.
ריקי רוטנר

| --- | --- |

 לידה:  מרץ 1944 (בן 80) תש"ד שיקגו, ארצות הברית 
 שם לידה:  אליעזר
 מדינה:  ארצות הברית 
 השכלה:  ישיבת מרכז הרב (1963)  אוניברסיטת רוזוולט 
 
אליעזר יהודה (ריקי) רוטנר (באנגלית: Eric Rothner, נולד ב-1944) הוא איש עסקים ונדבן יהודי אמריקאי.
ביוגרפיה

נולד בשיקגו לנפתלי מיכאל ולשרה אנשי חינוך מהקהילה היהודית בשיקגו. ב-1962 עלה לישראל לשנה ולמד בישיבת מרכז הרב שם הכיר את הרב חיים דרוקמן, ב-1963 חזר לשיקגו והחל ללמוד עבודה סוציאלית באוניברסיטת רוזוולט (אנ') במהלך לימודיו ראה בעיות רבות בתחום בתי אבות ונמשך לתחום, ב-1974 רכש יחד עם שני שותפים בית אבות מקומי במיליון דולר, לאחר קנייה זו החל רוטנר להכיר את עסקי בתי אבות ונכון ל-2011 בבעלותו 100 בתי אבות ב-10 מדינות ברחבי ארצות הברית.
רוטנר הוא גם הבעלים של הבנק האמריקאי Brickyard Bank, ושל בתי אבות בישראל, בניהים היו בית האלה ובית טובי העיר בירושלים.
בתחילת המאה ה-21 נכנס לתחום הנדל"ן ובנה מתחם של 1,000 יחידות דיור לסטודנטים באוניברסיטת אינדיאנה, לאחר מכן הרחיב את עסקי הנדל"ן והקים את מתחם אסם בבני ברק, במתחם בבני ברק רוטנר תכנן להוסיף קומה לכל בניין ולמכור כל דירה במחיר עלות לזוגות צעירים, התכנית נדחתה בשל איסור שהטיל הרב שמואל הלוי ואזנר בנימוק שלא יבואו להתיר מעליות שבת.
פרויקט נוסף הוא "אחוזת רוטנר" בקריית מלאכי במסגרתו נבנו אלפי יחידות דיור וכמעט הכפילו את מספר תושבי העיר, לקראת סיום הפרויקט עזב רוטנר את המיזם בשל שחיתויות שאיתר.
ב-2010 רכש רוטנר את מתחם שנלר בירושלים, ובנה מתחם יוקרה בעיקר לציבור החרדי.
ביוגרפיה > פילנתרופיה

רוטנר הוא מהתורמים הראשיים של חב"ד בשיקגו, הקים בית כנסת על שם אביו בביתר עילית.
ב-2015 רכש יחד עם אשתו גייל בית בעיצובו של האדריכל פרנק לויד רייט, ולאחר עבודות שחזור תרמו הזוג את הבית לפדרציה היהודית בשיקגו.
ביוני 2024 קיבל את פרס - Crown Leadership מטעם IdaCrown Jewish Academy.
חיים אישיים

בגיל 23 התחתן עם חברתו ללימודים וממנה יש לו מספר ילדים בהמשך חייהם התגרשו. ב-1986 נישא לגייל לבית ריצ'מן, נפטרה ב-26 באוקטובר 2021. באוגוסט 2024 התארס בספטמבר באותה שנה התחתן.
הערות שוליים

1 2 3  שלומית צור, הטייקון הכי אנונימי בישראל, באתר nrg‏, 4 בנובמבר 2011
↑  רנית נחום-הלוי, הוועדה המחוזית הכשירה הקמת פרויקטים שלא כדין בבני ברק, באתר TheMarker‏, 25 בדצמבר 2012; אלפי אליהו שאולי, ‏בני-ברק: הונחה אבן-פינה לפרויקט של 1,000 יחידות דיור, באתר גלובס, 27 בספטמבר 2016; עוזי ברק, כיכר השבת, ‏פעם מפעל ´אסם´, בקרוב יחידות דיור, באתר כיכר השבת, 31 בינואר 2010
1 2  רנית נחום-הלוי, דירה ב-550 אלף שקל בלבד - רק אם אתם יוצאי ישיבת אור עציון, באתר TheMarker‏, 14 ביולי 2011; תומר ניר, ‏שכונה חדשה בקרית מלאכי לבוגרי אור עציון בלבד, באתר "סרוגים", 17 ביולי 2011; שלומית צור, בתוך חמש שנים: אוכלוסיית קרית מלאכי תוכפל, באתר הארץ, 18 באוגוסט 2010
↑  Chicago Cheder Banquet, CrownHeights.info - Chabad News, Crown Heights News, Lubavitch News, ‏2007-02-24 (באנגלית)
↑  LINDA HAAS, Rothners save and restore historic Wright home, JUF News, ‏5 בדצמבר 2019 (באנגלית)
↑   Eric Rothner, Crown Leadership Award 2024, סרטון בערוץ "IdaCrown JewishAcademy", באתר יוטיוב, 18 ביוני 2024, ראו גם כאן
↑  PAUL WIEDER, Remembering Gale Rothner, Jewish Chicago, ‏1 בדצמבר 2021 (באנגלית)
נרדפייטריה

לוגו הקהילה. 2014
נרדפייטריה (במקור: Nerdfighteria) היא קהילה ותת־תרבות מקוונת בעיקרה שמקורה ביוטיוב בשנת 2007, והיא קמה כאשר ערוץ היוטיוב של VlogBrothers (של האחים ג'ון והאנק גרין) החל לצבור פופולריות בקהילת יוטיוב. ככל שהפופולריות של האחים והערוץ גדלה, כך גם התפתחה הקהילה וצברה קהל חובבים גדול, הידועים בשם נרדפייטרים. שם הקהילה נוצר כאשר ג'ון ראה עותק של משחק הארקייד Aero Fighters וקרא לא נכון את הכותרת בתור Nerd Fighters.
האנק גרין מתאר את הקהילה כ"קהילה שקמה סביב הסרטונים שלנו, ובעצם אנחנו פשוט מתאספים ומנסים לעשות דברים מדהימים וליהנות ולהילחם נגד הבאסה העולמית". הוא מגדיר את ה"באסה העולמית" כ"כמות הבאסה בעולם". האחים הקימו את "הקרן להורדת כמות הבאסה העולמית" (הידועה גם בתור "הפרויקט למדהימות") במטרה לגייס כספים ולהשיק פרויקטים שיעזרו למגוון מטרות. הנרדפייטרים מאמינים בלחימה נגד רמת הבאסה העולמית, בקידום חינוך, בחופש הביטוי ובשימוש באינטלקט בחברה המודרנית. הקהילה צוינה על ידי אתרי אינטרנט כגון ההוליווד ריפורטר, והוול סטריט ג'ורנל כבעלת מיליוני עוקבים.
נושאים קהילתיים

הנרדפייטריה ידועה בכך שהיא מאוד מחוברת ושיתופית: בפורומים, בבלוגים, במפגשים ובאירועי צדקה שנוצרים על ידי חבריה. שיתוף הפעולה בקהילה מתרחש גם באוניברסיטאות כמו אוניברסיטת מרילנד, אוניברסיטת קולומביה הבריטית ואוניברסיטת קליפורניה בלוס אנג'לס בהן מתקבצות קבוצות קמפוסים של חברי הקהילה.
שיתוף פעולה נוסף בקהילה הצליח להביא להוצאה מוקדמת בחמישה חודשים של הרומן של ג'ון: אשמת הכוכבים. ולפני יציאת רומן נוסף של ג'ון, צבים כל הדרך למטה, שיתפה הקהילה פעולה והצליחה לגלות מספר פרטי עלילה שהצפין ג'ון בסרטונים.
נושאים קהילתיים > סמלים ומינוח

סמל בולט בתרבות הנרדפייטריה הוא מחווה ודרך הצדעה עם ידיים שלובות, כששתי הידיים בצורת V, בדומה ל"הצדעה הוולקנית" של "מסע בין כוכבים". ידוענים כמו השחקן בנדיקט קמברבאץ' וג'ניפר פינצ'ס השחקנית האולימפית תועדו כשהם מדגימים את המחווה. בנוסף, ראשי התיבות "DFTBA" המייצגים את הסיסמה "Don't Forget To Be Awesome" (בתרגום חופשי: אתל"מ - אל תשכחו להיות מדהימים), נחשבים בדרך כלל למוטו של הקהילה.
"הבאסה העולמית" היא ביטוי נוסף שנכלל באוצר המילים של הנרדפייטריה, המתייחסת לדברים לא חיוביים שמתרחשים בעולם. כדי להפחית את "הבאסה העולמית", האחים גרין הקימו ארגון צדקה ללא מטרות רווח, שבו נרדפייטרים משתפים פעולה כדי לקדם אקטיביזם חברתי.
נושאים קהילתיים > מפגשים

האופי השיתופי של קהילת הנרדפייטריה הביא למפגשים, לפעמים בשיתוף האחים גרין. בשנת 2008 האחים ערכו אירוע בשיקגו, שנהיה לנקודת מפנה עבור שני האחים, כמו גם עבור הנרדפייטריה. האנק ציין את האירוע כפעם הראשונה שבה הוא יכול היה למכור את המוזיקה שלו, וכאירוע שהתניע את הקמת החברה DFTBA Records . ג'ון ציין בנוסף: "זו הייתה גם הפעם הראשונה שפגשתי את רוסיאנה, שהיא כעת העוזרת שלי, והפעם הראשונה שהבנו באמת את הכוח של מפגשי נרדפייטרים, וזה קרה בספרייה הציבורית של שיקגו, שהיא אחת מן המקומות הראשונים שתמכו ברומנים שלי בצורה גדולה ומוסדית. וואו, איזה יום חשוב בחיינו".
נושאים קהילתיים > מפקדים וסקרים

האחים גרין נהנים להתחבר לקהל ולקהילה שלהם, מה שלעיתים כרוך בשימוש בסקרים.
בשנת 2013, האנק גרין החל ב"מפקד החנונים" השנתי. סקר המפקד מתארח באתר SurveyMonkey, ותוצאותיו מנותחות על ידי האנק. בשנת 2014, יותר מ-100,000 אנשים מילאו את הסקר. האנק גילה כי 72% מהמגיבים הם נשים, 85% הם לבנים שאינם היספנים, וכן בעיקר אמריקאים בין הגילאים 13 ל-30.
אירועי צדקה ואקטיביזם

מרכיב מרכזי בקהילה הוא המעורבות באירועי צדקה ובאקטיביזם חברתי. תוכניות כגון "Project for Awesome", אפשרו דרך למעורבות הקהילה בפעולות צדקה.
הנרפייטריה עובדת בשיתוף פעולה הדוק עם קבוצה אחרת המקדמת אקטיביזם קהילתי, "ברית הארי פוטר". שתי הקבוצות הצליחו לגייס 123,000 דולר עבור ארגון "Partners in Health", מספיק כדי לשלוח חמישה מטוסי מטען להאיטי, כדרך לסייע לאזרחי האיטי בעקבות רעידת האדמה ב-2010 .
אירועי צדקה ואקטיביזם > פרויקט המדהימות

אירוע מרכזי בקהילת הנרדפייטריה הוא "Project for Awesome" (בתרגום חופשי: "פרויקט המדהימות"). האירוע, שנקרא בתחילה "פרויקט הכוח של הנרדפייטרים למדהימות", הושק ב-2007 ומתרחש מדי שנה בדצמבר. במהלך הפרויקט, אנשי הקהילה מפרסמים סרטונים המעודדים ארגוני צדקה ראויים, והקהילה מצביעה לארגוני הצדקה שהם מאמינים שהכי ראויים למימון.
בשנת 2014 שונתה מערכת זו כך שכסף שנאסף ביום הראשון הולך לעמותת "Save the Children" ולעמותת "Partners in Health", וכסף שנאסף ביום השני הולך לארגונים שנבחרו בקהילה, כדי לאפשר לארגונים גדולים לתרום כסף, בידיעה שהוא ילך לארגונים גדולים ומוכרים.
אירועי צדקה ואקטיביזם > "הכוכב הזה לא ייכבה" ו"היום של אסתר"

קרן נוספת ללא מטרות רווח הנתמכת וקשורה לקהילה היא "הכוכב הזה לא ייכבה", שהוקמה על ידי וויין ולורי ארל, לזכר בתם אסתר. שם הקרן נגזר מכך שפירוש השם "אסתר" הוא "כוכב" בפרסית. הקרן מעניקה כספים וסיוע למשפחות של ילדים חולי סרטן. אסתר ארל אובחנה כחולה בסרטן בלוטת התריס ב-2006, ולפני מותה ב-2010 פיתחה קשר עם האחים גרין ועם קהילת הנרפייטרים. ג'ון גרין וארל נפגשו ופיתחו קשר בכנס הארי פוטר ב-2009. ארל המשיכה להיות מעורבת בקהילת הנרדפייטריה וביוטיוב מכיוון שהיא גם עסקה בוולוגינג, עד מותה ב-25 באוגוסט 2010, בגיל 16.
זמן קצר לפני מותה, ב-2 באוגוסט 2010, יום לפני יום הולדתה ה-16, העלה ג'ון סרטון לקראת "היום של אסתר", שיצוין למחרת. ארל הצהירה שהיא רוצה שהיום יעסוק ב"משפחה ואהבה". יומיים לאחר מותה, האחים הכינו סרטון שכותרתו "Rest In Awesome, Esther" (בתרגום חופשי: "נוחי במדהימות, אסתר"), בו הם סיפרו וזכרו את כל תרומותיה הרבות לקהילת הנרדפייטריה בפרט ולעולם בכלל. הקהילה ממשיכה לשמור על זיכרונה באמצעות הקרן שלה, כמו גם באמצעות "היום של אסתר", שנחגג מדי שנה ב-3 באוגוסט. ג'ון גרין ציין ש"היום של אסתר" הוא "החג החשוב ביותר בנרדפייטריה", ושאסתר, בעצמה, הפכה לגיבורה בקהילה.
ארל היוותה השראה לדמותה של הייזל גרייס, ברומן אשמת הכוכבים של ג'ון, שעובד מאוחר יותר לסרט באותו השם.
שקדים מסוכרים

| --- | --- |

 
 מאכלים
 מוצא:  גרמניה, ספרד
 מרכיבים עיקריים:  אגוזים, סוכר
 
שקדים מסוכרים הם אגוזים (בדרך כלל שקדים) שבושלו בצורה מיוחדת, כך שבסופו של דבר הם מצופים בשכבת קרמל. שקדים מסוכרים משמשים כחטיף טיפוסי הנמכר תחת כיפת השמיים בספרד, שם הם נקראים:"Garrapiñadas" כאשר בגרמניה, הם נקראים: "Gebrannte Mandeln". המאכל פופולרי בשוודיה, ונמכר לעיתים קרובות בשווקי חג המולד, שבו הם מכונים: "brända mandlar".
הערות שוליים

↑  Movida's Guide to Barcelona - Frank Camorra
↑  Coques i corassons i altres llepolies de la Ribera d'Ebre i la Terra Alta - Anna Llop i Rams, Laura Mur i Cervelló. p. 17.
↑  "Burnt Sugar Almonds - Gebrannte Mandeln from Germany". About.com: German Foods. נבדק ב-12 באוגוסט 2014. {{cite web}}:  (עזרה)
ערך זה הוא קצרמרבנושא מזון. אתם מוזמנים לתרום לוויקיפדיה ו.
שחר גינוסר

| --- | --- |
אין תמונה חופשית
 לידה:  1962 (בן 63 בערך) 
 מדינה:  ישראל ישראל
 מעסיק:  ידיעות אחרונות
 פרסים והוקרה:  אות אביר איכות השלטון (2017)  תנועת אומ"ץ (2010) 
 
שחר גינוסר (נולד ב-1962) הוא עיתונאי ב"ידיעות אחרונות". עוסק בכתיבת תחקירים בנושאים שונים, בעיקר כלכלה. פרסם תחקירים שהביאו לדיונים בכנסת ולהתערבות רשויות החוק.
ביוגרפיה

שחר גינוסר נולד בתל אביב ובשנים 1989-1992 ניהל את תיאטרון הקיבוץ ולאחר מכן הפיק לעיריית תל אביב פסטיבל תיאטרון. לאחר מכן החל לסקר את תחום התרבות במקומוני רשת שוקן, ובשנת 1996 עבר לידיעות אחרונות לסקר נושאים כלכליים ופוליטיים.
ב-2010 הוענק לו "אות אומ"ץ" בשל פרסומיו; בהם חשיפת פרשת הקבלן דוד אפל ואריאל שרון בקרקעות לוד, חשיפת בכירי הבנקאים שתיאמו עמלות עם מתחריהם ופרסום שיטת הבונוסים הכספיים שמחולקים לפקידי מס הכנסה בגין אי אישור דוחות נישומים. בנימוקי השופטים צוין ש"תקצר היריעה מלפרט את כל נושאי התחקירים בהם עסק במהלך השנים. תחקיריו הרבים, בדגש על אלה שעסקו ביחסי שלטון ממסד אזרח, זכו לא אחת לתהודה ציבורית רבה וחלקם גם הביאו לשינוי המצב הקיים".
זכה באות אביר איכות השלטון 2017 בקטגוריית תקשורת מטעם התנועה לאיכות השלטון.
בחודש יולי 2023 נפצע קשה בפניו ממכת"זית במהלך הפגנה בנתיבי אילון בתל אביב.
הערות שוליים

↑  רן תלמוד, ראיון עם שחר גינוסר, עמ' 6-7, באתר "כוון חדש"
↑  אבירי איכות השלטון לשנת 2017, באתר התנועה לאיכות השלטון
↑  עיתונאי מוכר נפצע קשה בפניו ממכת"זית: 16 פצועים במחאה בת"א, באתר אייס, 6 ביולי 2023
ערך זה הוא קצרמרבנושא אישים. אתם מוזמנים לתרום לוויקיפדיה ו.
רבוקסטין

| --- | --- |

 שמות מסחריים בישראל
 אדרונקס
 נתונים כימיים
 כתיב כימי:  C19H23NO3 
 מסה מולרית:  313.39 גרם למול
 בטיחות
 מעמד חוקי:  תרופת מרשם. בישראל נכללת בסל הבריאות
 קטגוריית סיכון בהריון:  קטגוריית סיכון B1 (אוסטרליה) 
 מזהים
 קוד ATC:  N06AX18 
 PubChem:  3022645
 ChemSpider:  2289101
 
רבוקסטין (באנגלית: Reboxetine; שם מסחרי: אדרונקס) הנה תרופה נוגדת דיכאון ממשפחת ה-NRI, שפועלת לחסימת הנשא נוראדרנלין טרנספורטר ועל ידי כך מעכבת ספיגה חוזרת של נוראפינפרין (נוראדרנלין), ומגבירה את ריכוז הנוראפינפרין. התרופה מאושרת לשימוש במדינות רבות ברחבי העולם, אף על פי שיעילותה כתרופה נוגדת דיכאון הוטלה בספק במספר מחקרים.
שימושים רפואיים

התרופה נפוצה לשימוש בטיפול של דיכאון, אם כי היא משמשת גם בהפרעות חרדה, הפרעת פאניקה והפרעת קשב והיפראקטיביות.
תופעות לוואי

תופעות הלוואי מופיעות לרוב סמוך להתחלת השימוש בתרופה ונוטות לחלוף עם הזמן, תופעות הלוואי השכיחות הן: יובש בפה, עצירות, כאב ראש, הפרעות שינה, הזעה מוגברת, עליה בקצב הלב, עליית לחץ דם, סחרחורת, הפרעות במתן שתן בעיקר בגברים, דפיקות לב (פעמת) והפרעה בזקפה; תופעות לוואי נדירות יותר שדווחו הן ירידת לחץ דם בזמן שינוי תנוחה, פרכוסים, ומעבר למאניה בעיקר במטופלים בעלי הפרעה אפקטיבית דו־קוטבית (בדומה לתרופות נוגדות דיכאון אחרות).
מטא-אנליזה מ-2011 הראתה כי הסבילות לרבוקסטין נמוכה משמעותית מ-11 תרופות נוגדות דיכאון מהדור השני שנכללו בהשוואה.
היסטוריה ויעילות

התרופה פותחה על ידי חברת התרופות האיטלקית פארמיטליה ופורסמה לראשונה ב-1984; החברה ערכה את המחקרים הקליניים הראשונים. פארמיטליה נרכשה על ידי חברת התרופות השוודית פארמסיה ב-1993,שבתורה נרכשה על ידי פייזר ב-2003.
רבוקסטין אושר לראשונה לשימוש באירופה ב-1997, ואושר באופן זמני על ידי ה-FDA ב-1999, אך בשנת 2001 האישור הזמני בוטל לאחר שיעילות התרופה לא הייתה מובהקת במחקרים נוספים.
בשנת 2010, המכון הגרמני לאיכות ויעילות בטיפולי בריאות (IQEHC) (אנ') פרסם תוצאות של מטה-אנליזה של נתוני ניסויים קליניים של טיפול ברבוקסטין לדיכאון אקוטי, שכללה נתונים על כ-3,000 נבדקים שפייזר ציינה אך מעולם לא פרסמה; המכון בדק את הפרסומים של פייזר ואישורי הרבוקסיטן של החברה וקבע שהנתונים האלה חסרים ברשימת הפרסום. הניתוח של מערך הנתונים המלא הראה שרבוקסטין לא היה יעיל יותר מפלסבו, אך היו לו יותר תופעות לוואי מאשר פלסבו ויותר מפלואוקסטין; המאמר הוביל לביקורת רחבה וחריפה על פייזר, ודרישה לפרסום כל נתוני הניסויים הקליניים.
הערות שוליים

1 2  Dirk Eyding, Monika Lelgemann, Ulrich Grouven, Martin Härter, Mandy Kromp, Thomas Kaiser, Michaela F. Kerekes, Martin Gerken, Beate Wieseler, Reboxetine for acute treatment of major depression: systematic review and meta-analysis of published and unpublished placebo and selective serotonin reuptake inhibitor controlled trials, BMJ (Clinical research ed.) 341, 2010-10-12, עמ' c4737 doi: 10.1136/bmj.c4737
↑  Andrea Cipriani, Toshiaki A. Furukawa, Georgia Salanti, John R. Geddes, Julian Pt Higgins, Rachel Churchill, Norio Watanabe, Atsuo Nakagawa, Ichiro M. Omori, Hugh McGuire, Michele Tansella, Corrado Barbui, Comparative efficacy and acceptability of 12 new-generation antidepressants: a multiple-treatments meta-analysis, Lancet (London, England) 373, 2009-02-28, עמ' 746–758 doi: 10.1016/S0140-6736(09)60046-5
↑  P. Melloni, G. Carniel, A. Della Torre, A. Bonsignori, M. Buonamici, O. Pozzi, S. Ricciardi, A. C. Rossi, ChemInform Abstract: POTENTIAL ANTIDEPRESSANT AGENTS. α-ARYLOXY-BENZYL DERIVATIVES OF ETHANOLAMINE AND MORPHOLINE, Chemischer Informationsdienst 15, 1984-10-30 doi: 10.1002/chin.198444244
↑  G. Cocchiara, R. Battaglia, P. Pevarello, M. Strolin Benedetti, Comparison of the disposition and of the metabolic pattern of Reboxetine, a new antidepressant, in the rat, dog, monkey and man, European Journal of Drug Metabolism and Pharmacokinetics 16, 1991, עמ' 231–239 doi: 10.1007/BF03189965
↑  Michelle E. Page, The promises and pitfalls of reboxetine, CNS drug reviews 9, 2003, עמ' 327–342 doi: 10.1111/j.1527-3458.2003.tb00258.x
↑  Derek Lowe, Reboxetine Doesn't Work. But That's Not the Real Problem., www.science.org, ‏17/01/2011 (באנגלית)
פרווין רחמן

| --- | --- |

 לידה:  22 בינואר 1957 דאקה, פקיסטן 
 נרצחה:  13 במרץ 2013 (בגיל 56) קראצ'י, פקיסטן 
 מדינה:  פקיסטן 
 
פרווין רחמן (באורדו: پروین رحمٰن; 22 בינואר 1957, דאקה – 13 במרץ 2013, קראצ'י) הייתה פעילה חברתית פקיסטנית, ומנכ"לית מכון המחקר והדרכה של פרויקט אורנג'י, שנרצחה.
ביוגרפיה

רחמן נולדה ב-22 בינואר 1957 בדאקה, שאז הייתה ממוקמת במזרח פקיסטן (היום בנגלדש). היא לעברה פקיסטן כנערה. היא סיימה תואר ראשון באדריכלות ב-1982 במכללת דאווד להנדסה וטכנולוגיה, ואז המשיכה לתואר שני בתחום הדיור, בנייה, ותכנון עירוני ב-1986 מהמכון לחקר הדיור ברוטרדם. היא עבדה בחברה פרטית לאדריכלות לפני שגויסה על ידי אכתר חמיד להיות מנכ"לית שותפת בפרויקט הפיילוט אורנג'י (OPP) ב-1983, שם היא ניהלה פרויקטים לדיור ותברואה עירונית בשכונות מצוקה. ב-1988, OPP פוצל לארבעה ארגונים, ורחמן הייתה למנכ"לית של פרויקט פיילוט אורנג'י – המכון למחקר והדרכה (OPP-RTI), בו גם ניהלה תוכניות חינוך, הדרכה לבני נוער, אספקת מים והבטחת דיור.
ב-1989, היא ייסדה את עמותת "מרכז משאבים עירוניים" בקראצ'י, והייתה גם חברה בדירקטוריון של סייבאן, עמותה המוקדשת לדיור למען בעלי הכנסה נמוכה, וכן בדירקטוריון של OPP-OCT (קרן הצדקה אורנג'י, המספקת מיקרו מימון).
היא לימדה באוניברסיטת קראצ'י, אוניברסיטת נד, בית הספר לאמנות ואדריכלות של עמק אינדוס, ומכללת דאווד להנדסה וטכנולוגיה.
היא אחותה של הסופרת והמורה אקווילה אסמאעיל.
רציחתה

ב-13 במרץ 2013, רחמן נרצחה כתוצאה מפתיחה באש של ארבעה חמושים רכבה, בסמוך לתחנת המשטרה של פירבאד. רחמן הייתה מבקרת בוטה של ארגוני הפשע שמנהלים עסקאות קרקע בקראצ'י ושל הפטרונים הפוליטיים שלהם.
רחמן הגישה מספר תלונות על איומים נגד חייה. פעם אחת, מספר גברים חמושים פרצו למשרדיה והורו לצוות לפנות את המקום.
החשוד העיקרי ברצח, אחמד חאן, הידוע גם בשם פאפו קשמירי, נעצר במהלך מבצע משותף בין משטרת קראצ'י ומשטרת מנסהרה. אך למחרת, המשטרה ירתה למוות בחבר טליבאן בשם קארי בילאל, וטענה שהוא הרוצח, ובכך נסגר התיק.
ב-15 באפריל 2017, בית המשפט העליון של פקיסטן הורה לרשויות לנהל חקירה מחודשת בעניין רציחתה של רחמן, לאחר שביקורת משפטית על התנהלות המשטרה חשפה כי שוטרים היטו את החקירה המקורית.
בתרבות

ב-2017 יצא אודות פרווין רחמן סרט, בבימויה של מהרה עומר, Perween Rahman: The Rebel Optimist. הסרט זכה בפרס בפסטיבל סרטי זכויות אדם השישי שנערך בנפאל במרץ 2018.
פרסים

חברות של כבוד לכל החיים באקדמיית המים הבינלאומית באוסלו
1986 - פרס Jaycees עבור עבודה קהילתית
1994 - פרס המרון הלאומי לחקר הבנייה עבור עבודתה בנושא דיור
1996 - פרס UN-Habitat (בשיתוף עם OPP-RTI)
1997 - פרס קרן פאיז למחקר קהילתי
2001 - פרס מועדון רוטרי לשירותי הכשרה מקצועית
2001 - פרס World Habitat (בשיתוף עם OPP-RTI)
2013 - סיתארה-י-שוג'אעת (מסדר גבורה), הוענק לאחר מותה על ידי נשיא פקיסטן ב-23 במרץ
פרסומים

Rahman, P., & Rashid, A. (1992). Working With Community: Some Principles and Methods.
Perween Rahman (2004). Katchi Abadis of Karachi: A survey of 334 Katchi Abadis.
Perween Rahman, 2009, Water Supply in Karachi, OPP-RTI.
Pervaiz, Perween Rahman & Arif Hasan (2008). Lessons from Karachi: The role of demonstration, documentation, mapping and relationship building in advocacy for improved urban sanitation and water services (Vol. 6). Earthprint.
הערות שוליים

↑  Pakistan mourns murdered aid worker Parveen Rehman, BBC World, 14 March 2013
↑  CV as Board member of Saiban, submitted to Homeless International
↑  Lessons from Karachi: the role of demonstration, documentation, mapping and relationship building in advocacy for improved urban sanitation and water services, Arif Pervaiz, Perween Rahman, with Arif Hasan, IIED, Human Settlements Discussion Paper Series, August 2008
↑  Arif Hasan, The Urban Resource Centre Karachi "Archived copy" (PDF). אורכב מ-המקור (PDF) ב-11 במרץ 2014. {{cite web}}:  (עזרה);  (עזרה)
↑  Socially Responsible Architect Parveen Rehman RIP, Andaleeb Rizvi, A Safe World for Women, March 13, 2013
↑  Main suspect in Perween Rahman murder arrested from Mansehra, Dawn
↑  Tanoli, Ishaq (29 במרץ 2018). "Five men indicted in Perween Rahman murder case". Dawn. {{cite news}}:  (עזרה)
↑  Perween Rahman: The Rebel Optimist wins award in Nepal, Geo.TV, Mar 12 2018
↑  Recipient List, UN-HABITAT
↑  Sitara-e-Shujaat Approved for Late Dr. Parveen Malik, One Pakistan, March 23, 2013
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פרווין רחמן".
יהודה אולמן

| --- | --- |

יהודה אולמן, 2016
 לידה:  25 ביוני 1954 (בן 70) ישראל ישראל
 ענף מדעי:  כירורגיה פלסטית השתלות שומן, ריפוי פצעים, ובעיקר פצעי כוויות, ופעולות במכשירי לייזר.
 מקום לימודים:  הפקולטה לרפואה של הטכניון בחיפה
 מוסדות:  מנהל בפועל של האגף הכירורגי ומנהל המחלקה לכירורגיה פלסטית ואסתטית, בקרייה הרפואית לבריאות האדם-רמב"ם, בחיפה. פרופסור קליני בכירורגיה פלסטית, בפקולטה לרפואה של הטכניון ייסד ומנהל את השירות לרפואה אסתטית ברמב"ם
 בן או בת זוג:  תמי אולמן 
 תרומות עיקריות
 מחקר בנושא הזרקות שומן והדרך לטייב את תוצאותיהן ובנושא ריפוי פצעי ניתוח וכוויות
 
יהודה אולמן (נולד ב-25 ביוני 1954) הוא רופא מומחה בכירורגיה פלסטית, מנהל המחלקה לכירורגיה פלסטית ואסתטית בקרייה הרפואית לבריאות האדם-רמב"ם. בשנת 2020 מונה למנהל בפועל של האגף הכירורגי.
בעל מינוי של פרופסור מן המניין קליני בכירורגיה פלסטית, בפקולטה לרפואה של הטכניון.
תחומי המחקר העיקריים בהם עוסק הם: השתלות שומן, ריפוי פצעים (בעיקר פצעי כוויות), וטיפולים בהבזקי אור ולייזר.
ביוגרפיה

יהודה אולמן נולד ב-25 ביוני 1954 בקריית טבעון. את רוב שנות ילדותו עשה בעיר לוד, שם סיים את לימודיו התיכוניים, בבית הספר רמלה-לוד.
שירת בצה"ל כמדריך חובשים.
נשוי לעורכת הדין תמי אולמן לבית גרינשפון, ולהם שלושה ילדים וארבעה ילדים במסגרת אומנה. המשפחה מתגוררת בשכונת דניה שבחיפה.
השכלה ופעילות אקדמית

אולמן הוא בוגר הפקולטה לרפואה ע"ש רפפורט בטכניון בחיפה משנת 1981. את הסטאז' ואת פרק ההתמחות הכירורגית עשה במרכז רפואי בני ציון.
בין השנים 1997 ל-2000 שימש כמרצה קליני בפקולטה לרפואה של הטכניון, ובין 2000 ל-2007, כיהן מרצה קליני בכיר. החל משנת 2008 כיהן בפקולטה כפרופסור חבר קליני והחל מ-2019 מכהן כפרופסור מן המניין קליני.
החל משנת 1983 משמש אולמן כמנתח פלסטי מייעץ, וכמנהל המרפאה לכירורגיה פלסטית במרכז הרפואי "זבולון" של שירותי בריאות כללית בקריית ביאליק.
השכלה ופעילות אקדמית > במסגרת רמב"ם - הקריה הרפואית לבריאות האדם

בשנים 1984–1989 שימש אולמן כרופא מתמחה במחלקה לכירורגיה פלסטית ואסתטית ברמב"ם הקריה הרפואית לבריאות האדם.
בשנת 1989 ביצע השתלמות עמיתים במחלקה לכירורגיה פלסטית ואסתטית בבית הספר לרפואה של מזרח וירג'יניה בנורפלוק.
לאחר מכן חזר ארצה וכיהן בין השנים 1990 ל-1995 כמנתח פלסטי בכיר במחלקת ניתוחים פלסטיים בבית החולים רמב"ם.
בשנת 1999 מונה לסגן מנהל המחלקה.
החל משנת 1999, ולמשך כ-8 שנים, כיהן כמנהל יחידת הכוויות ברמב"ם.
משמש מאז 2007 כמנהל של המחלקה לכירורגיה פלסטית ואסתטית שכוללת בתוכה גם את יחידת הכוויות, בקריה הרפואית לבריאות האדם-רמב"ם, בחיפה. החל מ-2020, מכהן כמנהל בפועל של האגף הכירורגי, בקריה הרפואית לבריאות האדם-רמב"ם, בחיפה.
בשנת 2000 הקים את השירות לרפואה אסתטית ליד המחלקה לכירורגיה פלסטית ברמב"ם, ועיקר הפעילות בתחום נעשית על ידו במסגרת בית החולים.